Brandweer deurnag om Skierleiland te red – praag.co.za — 20 jaar jonk!
Die brand woed sedert Sondagoggend en het vanaf Muizenberg verder versprei.
Intussen het brandbestryders van ander provinsies in die Kaap aangekom om te help om die vlamme te probeer blus.
Brandbestryders wat van diens af is, is ook ontbied om die brande in verskeie dele van die suidelike Skiereiland onder beheer te kry.
Een brandbestryder moes in die hospitaal opgeneem word vir brandwonde en 52 bejaarde inwoners van Noordhoek moes vir rookinaseming behandel word.
Vyf huise is in Silvermineweg in Noordhoek in puin gelê. Tintswalo Lodge naby Chapmanspiek is ook deur die brand beskadig.
In die gebiede wat geraak word, is daar swak sig is weens die rook. Boyesrylaan en Chapmanspiekrylaan is gesluit vir verkeer en motoriste kan vertragings in Muizenberg verwag.
Intussen het die organiseerders van die Argus-fietstoer, die Cape Town Cycle Tour aangedui dat hulle Woensdag uitsluitsel sal gee oor die finale roete wat Sondag gevolg sal word. Alternatiewe roetes wat gebruik kan word, is voorgestel.
Die publiek kan met die brandbeheersentrum in verbinding tree rakende ondersteuning aan brandbestryders by 021 689 7438.
Skrywer praagGepubliseer op 4 Maart 2015 Kategorieë Nuus, Suider-AfrikaSleutelwoord Argus-fietstoer, brande, brandweer, brandwonde, Muizenberg, Skiereiland, vlamme
Vorige Vorige artikel: Lees ‘n lekker Afrikaanse boek hardop!
Volgende Volgende artikel: Bestuurder in hof oor R1 miljoen gesteelde geld